EkBass/fiwiki-20250220-pages-articles huggingface dataset:
Kingi (2. tuotantokausi)

Kingin toinen tuotantokausi esitettiin keväällä 2018. Kausi alkoi 17. maaliskuuta 2018. Kauden näyttelijöinä toimivat Pirjo Heikkilä, Anna-Maija Tuokko, Kalle Lamberg, Jarkko Niemi, Mika Eirtovaara, Severi Saarinen ja Linda Wiklund. Ohjelman juonsi Jaakko Saariluoma. == Hahmot == Näyttelijä Hahmo Kuvaus Sijoitus Pirjo Heikkilä Yassu H Seven Seconds of Depression -bändin keulahahmo 1\. pudonnut 31\. maaliskuuta Anna-Maija Tuokko Siru Tiainen Parturikampaaja Viialasta 2\. pudonnut 7\. huhtikuuta Linda Wiklund Lilli Pulli Esiintymisjännityksestä kärsivä terveyskeskuslääkäri 3\. pudonnut 14\. huhtikuuta Severi Saarinen Kari Joensuu Koevapaalla oleva pohjoiskarjalalainen vanki 4\. pudonnut 21\. huhtikuuta Mika Eirtovaara Taisto Kouri Katsastusmies Karkkilasta 3\. sija 28\. huhtikuuta Kalle Lamberg Ensio Tapani Sorsa Mainosten jakaja 2\. sija 5\. toukokuuta Jarkko Niemi Nipa Caicu 17-vuotias lukiolainen Voittaja 5\. toukokuuta == Katsojaluvut == Jakso Esityspäivä Katsojaluvut Lähde: 1 17. maaliskuuta 2018 477 000 2 24. maaliskuuta 2018 436 000 3 31. maaliskuuta 2018 317 000 4 7. huhtikuuta 2018 254 000 5 14. huhtikuuta 2018 300 000 6 21. huhtikuuta 2018 257 000 7 28. huhtikuuta 2018 304 000 8 5. toukokuuta 2018 349 000 ==Lähteet== Luokka:Tuotantokaudet
Django

Django on miehen etunimi, joka voi viitata seuraaviin: == Elokuvat == * Django, Sergio Corbuccin ohjaama spagettiwestern vuodelta 1966 * Django Unchained, Quentin Tarantinon ohjaama lännenelokuva elokuva vuodelta 2012 * Django, Etienne Comarin ohjaama Django Reinhardtista kertova elokuva vuodelta 2017 == Muu kulttuuri == * Django Reinhardt (1910–1953), belgialainen jazzkitaristi * Django, vallaton virtuoosi, Aviadorin kustantama elämäkerta vuodelta 2014. == Muuta == * Django, sovelluskehys web-sovellusten tekoon
Kupanjoen valuma-alue

Kupanjoen valuma-alue (vesistöaluetunnus 35.66) on Keuruun reitin valuma- alueessa sijaitseva toisen jakovaiheen valuma-alue, jonka pinta-ala on 125,46 neliökilometriä. Alueen järvisyys on 2,7 %. Vesistön valuma-alueen alarajana on Keurusselkä, jossa reitin vedet tulevat seuraavaksi Keurusselän alueelle (35.62). Kolmannen jakovaiheen alueita ovat seuraavat viisi aluetta tai valuma-aluetta : * Kivijärven alue (35.661) * Kupanjoen yläosan alue (35.662) * Iso Kivijärven valuma-alue (35.663) * Nuuskapuron valuma-alue (35.664) * Kitusenpuron valuma-alue (35.665) == Lähteet == === Viitteet === *
Iso Kivijärvi (Keuruu)

Iso Kivijärvi on Keski-Suomessa Keuruulla sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 190 hehtaaria eli 1,9 neliökilometriä. Se on 2,8 kilometriä pitkä ja 1,4 kilometriä leveä. Järvi on selkeäpiirteinen, mutta sen järvenselän keskellä sijaitsee kaksi suurempaa saarta ja niiden itäpuolella koilliseen päin työntyy Kivisuolle lahti. Järvi kapenee etelään päin, missä sijaitsee Sammakkolahdella järven luusua. Sammakkolahden lounaispuolella kohoaa 300 metriä rannasta Kivimäki, jonka pohjoisrinteet kohoavat 50 metriä vedenpinnan yläpuolelle. Mäki erottuu selvästi järvelle päin. Järvessä on kartan mukaan 7 saarta, joista nimetyt Isosaari ja Lintusaari ovat suurimmat. Isosaari on 200 metriä pitkä ja 150 metriä leveä. Sen pinta-ala on kartasta mitattuna 1,5 hehtaaria. Lintusaari sijaitsee Isosaaresta 300 metriä etelään. Se on 80 metriä pitkä ja alle 40 metriä leveä. Kaikki saaret ja luodot ovat autiot. Järven rantaviivan pituus on 10 kilometriä ja sen rannat ovat metsämaata. Pohjoispäässä on maatila, jonka peltopalsta ulottuu melkein rantaan. Järven lähiympäristössä on kaksi maatilaa. Rannoille on rakennettu yli 20 vapaa-ajan asuntoa. Niille tulee tiet seututieltä 621 Valkeajärvelle kulkevalta tieltä. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Iso Kivijärven valuma-alueeseen (35.663) järvi kuuluu. Järven vedenpinnan korkeus on 154,3 metriä mpy. Järven ympäristössä sijaitsee tiheästi ojiteuja soita, joiden johto-oja on johdettu järveen. Näitä ovat Isoniitty, Koninsuo, itärannan Kivisuo ja Ruinunneva. Järvi saa pääosan vedestään omalta valuma-alueeltaan, sillä se on sen latva-alueita. Ison Kivijärven alueella on 3 yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Näsilampi (1 ha), jonka laskuoja Lolionpuro laskee järven pohjoispäähän. Samaa puroa käyttää pieni Lolionlampi. Länsirannan Kivisuolla sijaitsee Kivilampi (4 ha), josta on johdettu oja järven länsirantaan. Samaan länsirantaan laskee vielä Lehmilampi (2 ha) myös kaivettua oja myöten. Järven laskujoki on Kupanjoki, joka lähtee järven eteläpäästä Raatesalmen nimisenä ja laskee heti Vähään Kivijärveen (14 ha), josta jatkaa nimetön uoma Kupanjärveen (13 ha). Kupanjoki laskee 5,5 kilometrin päässä Lapinjärveen (9 ha), josta se laskettelee seuraavat 7 kilometriä koskien, Kivijärven (11 ha), Alalammen (4 ha), Peräkosken (2 ha) ja Rimmin (3 ha) kautta Keurusselän Kivilahteen Keuruun keskustaajamassa. == Lähteet == Luokka:Iso Kivijärven valuma-alue Luokka:Keuruun järvet
Akyfas

Akyfas (, ) eli Pindos (, ) oli antiikin aikainen kaupunki ja kaupunkivaltio (polis) Doriissa Kreikassa. Se sijaitsi nykyisen Delfoín kunnan alueella noin kolme kilometriä kaakkoon nykyisestä Oinochórin kylästä. Akyfaan historiasta ei tiedetä juuri mitään. Se oli yksi Doriin tetrapoliin neljästä kaupungista yhdessä Boionin, Erineoksen ja Kytinionin kanssa. Vaikuttaa siltä, että kaupunki vaihtoi usein aluetta. Se ei ollut osa Dorista vielä 400-luvulla eaa., mutta 300-luvulla eaa. se luettiin Doriiseen. 100-luvulla eaa. se luettiin puolestaan osaksi Oitaiaa, ja myöhemmin jälleen Dorista. Antiikin lähteissä nimi Pindos vaikuttaa yleisimmältä nimeltä kaupungille. Toisaalta kaupungin kansalaisten etnonyyminä esiintyy ennen kaikkea nimitys Akyfanios ().Herodotos: Historiateos 8.43; Plinius vanhempi: Naturalis historia 4.28; Strabon: Geografia 9.4.10. Kaupungin paikalta on löydetty joitakin sen kaupunginmuurin jäänteitä. == Lähteet == Luokka:Arkeologiset kohteet Kreikassa Luokka:Delfoí Luokka:Doriin kaupungit
Astraiusioi

Astraiusioi ( tai Astraiousioi) oli antiikin aikainen kaupunki ja kaupunkivaltio (polis), jonka sijaintipaikkaa ei tunneta. Kaupungin olemassaolo tunnetaan vain yhdestä piirtokirjoituksesta. Sen mukaan Astraiusioi oli jäsenenä toisessa Ateenan liitossa 300-luvulla eaa., ainakin sen perustamisen aikaan vuonna 378/377 eaa. Kaupungin kansalaisesta käytettiin etnonyymiä Astraiūsios (). == Lähteet == Luokka:Antiikin Kreikan kaupungit (sijainti ei tiedossa)
Boion

Boion ( tai , myös Boios, , ) oli antiikin aikainen kaupunki ja kaupunkivaltio (polis) Doriissa Kreikassa. Se sijoitetaan nykyisen Delfoín kunnan alueelle lähelle nykyistä Gravián kylää. Boionin historiasta ei tiedetä juuri mitään. Se oli yksi Doriin tetrapoliin neljästä kaupungista yhdessä Akyfaan eli Pindoksen, Erineoksen ja Kytinionin kanssa. Kaupungin kansalaisesta käytettiin etnonyymiä Boiaios (). Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet. == Lähteet == Luokka:Arkeologiset kohteet Kreikassa Luokka:Delfoí Luokka:Doriin kaupungit
Erineos (Doris)

Erineos (, myös Erineon, , ) oli antiikin aikainen kaupunki ja kaupunkivaltio (polis) Doriissa Kreikassa. Se sijaitsi nykyisen Delfoín kunnan alueella lähellä nykyistä Kastéllian kylää. Erineoksen historiasta ei tiedetä juuri mitään. Se oli yksi Doriin tetrapoliin neljästä kaupungista yhdessä Akyfaan eli Pindoksen, Boionin ja Kytinionin kanssa. Kaupungin kansalaisesta käytettiin etnonyymejä Erinaios (), Erineatēs () ja Erineeus (). Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet. == Lähteet == Luokka:Arkeologiset kohteet Kreikassa Luokka:Delfoí Luokka:Doriin kaupungit
Erodioi

Erodioi () oli antiikin aikainen kaupunki ja kaupunkivaltio (polis), jonka sijaintipaikkaa ei tunneta. Erodioin historiasta ei tiedetä juuri mitään, ja sen olemassaolo tunnetaan vain piirtokirjoituksista. Klassisella kaudella 400-luvulla eaa. Erodioi kuului Ateenan johtamaan Deloksen meriliittoon, ja se esiintyy liiton verotusluetteloissa vuonna 454/453 eaa. Kaupungin kansalaisesta käytettiin etnonyymiä Erodios (). == Lähteet == Luokka:Antiikin Kreikan kaupungit (sijainti ei tiedossa)
Euboia (Sisilia)

Euboia () oli antiikin aikainen kaupunki ja kaupunkivaltio (polis) Sikeliassa eli nykyisellä Sisilian saarella nykyisen Italian alueella. Euboian sijaintia ei tunneta varmuudella. Sen oletetaan kuitenkin sijainneen lähellä Leontinoin polista. Usein se sijoitetaan nykyiseen Licodia Eubeaan. Sijaintipaikaksi on ehdotettu kuitenkin myös nykyistä Monte San Mauroa Caltagironen lähellä. Myös Euboian historiasta tiedetään vain vähän. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se on todennäköisesti ollut alun perin saaren ei- kreikkalaisen sikulien heimon asutus. Myöhemmän kreikkalaisen kaupungin perustivat leontinoilaiset 700-luvun lopussa tai 600-luvulla eaa. Leontinoi oli Euboian saarella Kreikassa sijainneen Khalkiin siirtokunta, ja Euboian kaupungin nimi viittaa saareen. Tällaisena kaupunki on varhaisin tunnettu esimerkki alueen nimen käytöstä siirtokunnan nimenä; siirtokuntia nimettiin usein niiden emäkaupunkien mukaan, mutta ei alueiden mukaan. Kaupunki lakkasi olemasta poliksena Syrakusan tyrannin Gelonin aikana 485–483 eaa., jolloin siitä tuli Syrakusan alainen. Tuolloin sen varakas väestö (pakheis) sai Syrakusan kansalaisuuden, mutta rahvas (demos) myytiin orjiksi.Herodotos: Historiateos 7.156. Euboian tiedetään olleen ympäröity muurein 400-luvulla eaa. Mikäli kaupunki sijaitsi Licodia Eubean paikalla, sen Castellon kukkula, jossa nykyisin on keskiaikaisen linnan rauniot, olisi luonnollinen akropolis. Licodia Eubean läheltä on löydetty useita kaupunkiin mahdollisesti liittyneitä antiikin aikaisia hautausmaita. == Lähteet == Luokka:Antiikin Sisilian kaupungit Luokka:Catanian metropolikaupunki
Timo Puttonen

Timo Santeri Puttonen (s. 6. marraskuuta 1950 Kouvola) on suomalainen virkamies, joka toimi Etelä-Karjalan maakuntajohtajana. Timo Puttonen syntyi koneenhoitaja Risto Puttosen ja toimistosihteeri Aino Poutasen perheeseen. Hänen puolisonsa vuodesta 1972 on Vappu Lammi. Puttonen tuli ylioppilaaksi 1970 ja valmistui filosofian kandidaatiksi Helsingin yliopistosta 1975. Hän toimi Kymen lääninhallituksen suunnittelusihteerinä 1975–1985, erikoistutkijana 1986–1990 ja lääninneuvottelukunnan pääsihteerinä 1991. Etelä-Karjalan maakuntajohtajaksi hänet nimitettiin 1992. Kun Puttonen jäi tehtävästä eläkkeelle loppuvuonna 2013, hänen seuraajakseen valittiin Matti Viialainen.Etelä-Karjalan liitto: Etelä-Karjalan liiton historia. (Viitattu 19.3.2018) ==Lähteet== Luokka: Maakuntajohtajat Luokka: Suomalaiset virkamiehet Luokka: Vuonna 1950 syntyneet Luokka: Elävät henkilöt
Xiaomi Mi-2a

Xiaomi Mi-2a on Xiaomin julkaisema älypuhelin, jossa on esiasennettuna Android 4.1 "Jellybean" -käyttöjärjestelmä Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi-2a -älypuhelimessa on 4,5-tuumainen teräväpiirtonäyttö. ===Fyysiset osat=== Laitteesta löytyy 1,7 GHz:n kaksiydinsuoritin. Laitteessa on yksi gigatavu RAM-muistia ja 16 gigatavua sisäistä muistia. ====Kamerat ja multimedia==== Laitteessa on kahdeksan megapikselin takakamera. Etukameran tarkkuus on puolestaan 2 megapikseliä. Videokuvaus voidaan tehdä 1080p (teräväpiirto) -tarkkuudella 30fps. === Ohjelmisto === Julkaisuhetkellä laitteessa oli esiasennettuna Android 4.1 "Jellybean" Xiaomin MIUI-käyttöliittymällä. == Lähteet == * https://www.phonearena.com/phones/Xiaomi-MI-2a_id8195 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2013 matkapuhelimet
Euboia (täsmennyssivu)

Euboia (, tai Évvia) voi viitata seuraaviin: * Euboia, saari Kreikassa * Euboian alueyksikkö, alueyksikkö Keski-Kreikan alueella * Euboia, antiikin aikainen kaupunki Sikelian eli nykyisen Sisilian saarella nykyisessä Italiassa * Euboia, useita hahmoja kreikkalaisessa mytologiassa
Eurymakhitai

Eurymakhitai () oli antiikin aikainen kaupunki ja kaupunkivaltio (polis), jonka sijaintipaikkaa ei tunneta. Eurymakhitain historiasta ei tiedetä juuri mitään, ja sen olemassaolo tunnetaan vain piirtokirjoituksista. Klassisella kaudella 400-luvulla eaa. Eurymakhitai kuului Ateenan johtamaan Deloksen meriliittoon, ja se esiintyy liiton verotusluetteloissa ainakin vuosina 448/447 eaa. ja 447/446 eaa. Kaupungin kansalaisesta käytettiin etnonyymiä Eurymakhitēs (). == Lähteet == Luokka:Antiikin Kreikan kaupungit (sijainti ei tiedossa)
Kytinion

Kytinion (, myös Kyteinion, , ) oli antiikin aikainen kaupunki ja kaupunkivaltio (polis) Doriissa Kreikassa. Se sijaitsi nykyisen Amfíkleia- Eláteian kunnan alueella noin kaksi kilometriä itään nykyisestä Palaiochórista. Kytinion oli yksi Doriin tetrapoliin neljästä kaupungista yhdessä Akyfaan eli Pindoksen, Boionin ja Erineoksen kanssa. Se oli näistä merkittävin, ja mainitaan antiikin lähteissä muita useammin. Kaupungin kansalaisista käytettiin etnonyymejä Kytinieus () ja Kytenieus ().Thukydides: Peloponnesolaissota 1.107, 3.95, 102.1; Aiskhines 2.116; Diodoros Sisilialainen: Historian kirjasto 11.79.4–6. Kaupunki mainitaan muun muassa Demostheneen Naupaktoksesta suunnitteleman sotaretken kohteena vuonna 426 eaa., ja tämän epäonnistuttua paikkana, johon spartalaiset jättivät Eurylokhoksen johdolla lokrislaisilta saamansa panttivangit. Filippos II valtasi kaupungin vuonna 338 eaa. ja hyökkäsi sieltä Amfissaan. Kaupungin paikalta on löydetty jonkin verran sen kaupunginmuuria, mukaan lukien yhden tornin jäänteet. == Lähteet == Luokka:Arkeologiset kohteet Kreikassa Luokka:Amfíkleia-Eláteia Luokka:Doriin kaupungit
Xiaomi MiPad

Xiaomi MiPad on Xiaomin 15. toukokuuta 2014 julkaisema taulutietokone, jossa on esiasennettuna Android Xiaomin MIUI-käyttöliittymällä. == Tekniset tiedot == ===Muotoilu=== Xiaomi MiPad -taulutietokoneessa on 7,9-tuumainen näyttö QXGA-resoluutiolla. ===Fyysiset osat=== Laitteesta löytyy 2,2 Gigahertsin neliydin-prosessori. Laitteessa on 2 Gigatavua RAM-muistia ja 16 Gigatavua sisäistä muistia. ====Kamerat ja multimedia==== Laitteessa on 8 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 1080p (Full HD) -resoluutiolla. === Ohjelmisto === Julkaisuhetkellä laitteessa oli esiasennettuna Android Xiaomin MIUI- käyttöliittymällä. == Lähteet == https://www.phonearena.com/phones/Xiaomi- MiPad_id8666 Luokka:Xiaomin taulutietokoneet Luokka:Android-pohjaiset laitteet Luokka:Vuoden 2014 taulutietokoneet
Pindos (täsmennyssivu)

Pindos tai Píndos (, ) voi viitata seuraaviin: * Píndos, vuoristo Manner- Kreikassa * Píndos, Pýlin kunnan kunnallisyksikkö ja entinen kunta Tríkalan alueyksikössä Thessalian alueella Kreikassa * Pindos eli Akyfas, antiikin aikainen kaupunki Doriissa Kreikassa * Pindos, Kreikan laivaston hävittäjä toisessa maailmansodassa
Robert Strassburg

Robert Strassburg (1915–2003) oli yhdysvaltalainen säveltäjä. Hän sävelsi juutalaista uskonnollista musiikkia; lisäksi hänen tuotantoaan innoitti Walt Whitmanin runous. Whitmanin innoittamiin teoksiin lukeutuvat Walt Whitman Cycle tenorille ja orkesterille, kymmenosainen kuorosinfonia Leaves of Grass (1992) ja ooppera Congo Square. Strassburg sävelsi musiikin myös kymmeniin dokumenttielokuviin.Milken Archive: Robert Strassburg Strassburg myös kirjoitti runoja, joita hän julkaisi lukuisissa kokoelmissa. == Elämäkerta == Strassburg syntyi New Yorkissa. Hänen opettajiaan olivat Igor Stravinski, Walter Piston ja Paul Hindemith. Kandidaatin opinnot Strassburg suoritti New England Conservatoryssa, maisteriksi hän valmistui Harvardin yliopistossa ja tohtori hänestä tuli University of Judaismista (Los Angeles). Strassburg opetti muun muassa Brooklyn Collegessa vuodesta 1947 vuoteen 1950 sekä Brandeis-instituutissa. Vuonna 1960 hän muutti Los Angelesiin. Hän toimi University of Judaismin taidekoulun avustavana dekaanina vuoteen 1966 saakka; tämän jälkeen hänestä tuli Kalifornian osavaltionyliopiston professori. == Lähteet == Luokka:Yhdysvaltalaiset säveltäjät Luokka:Oopperasäveltäjät Luokka:Yhdysvaltalaiset runoilijat Luokka:Vuonna 1915 syntyneet Luokka:Vuonna 2003 kuolleet
Cornwallin kansallinen vapautusarmeija

Cornwallin kansallinen vapautusarmeija (Cornish National Liberation Army, CNLA) oli lyhytikäinen cornwallilainen nationalistijärjestö, joka uhkaili vandalismilla ja tuhopoltoilla sellaisia Cornwallissa toimivia kohteita, joita se piti englantilaisina.Cornish militants rise again - and this time they're targeting celebrity chefs. The Guardian, 14 Jun 2007. Viitattu 20.3.2018. ==Historia== Kesäkuussa 2007 CNLA uhkasi Jamie Oliveria ja Rick Steiniä, jotka omistivat ravintoloita Cornwallissa. CNLA uhkasi myös ravintoloiden asiakkaita. Syyllisenä uhkiin oli 36-vuotias mies, joka pidätettiin.Jamie Oliver and Rick Stein threatened with firebombs by Cornish liberation terrorists. Daily Mail, 14 June 2007. Viitattu 20.3.2018.Man arrested over threats to celebrity chefs. The Guardian, 10 Jul 2007. Viitattu 20.3.2018. CNLA vastustaa englannin lipun käyttämistä alueella ja on uhannut tuhota ne kaikki. CNLA:n koosta on vähän tietoa. Elokuussa 2007 Cornish World Magazinen haastattelussa Stuart Ramsay sanoi järjestöllä olevan 30 jäsentä. ==Pidätykset== Poliisi pidätti kolme ihmistä syytettynä yhteyksistä CNLA:n kanssa mutta heitä vastaan ei nostettu syytettä. Celtic Leaguen jäsenet kirjoittivat Cornwallin ja Devonin poliisivoimien päävaltuutetulle kirjeen protestoidakseen pidätyksiä.Cornwall Police ==Lähteet== ==Aiheesta muualla== * The Sun * The Telegraph * The Telegraph * the guardian Luokka:Cornwallin historia Luokka:Puolisotilaalliset järjestöt
Tampereen kaupungintalo

Tampereen kaupungintalo (niin sanottu Valkoinen talo) on Tampereen Keskustorin laidalla sijaitseva virastorakennus ja kaupungin hallinnollinen keskus. Se on tunnettu aikaisemmin nimellä Keskusvirastotalo. Kaupungintaloksi se nimettiin toukokuussa 2024.Laakkonen 2008, s. 8–10. Viitattu 6.1.2025. Talon on suunnitellut arkkitehti Aarne Ervi. Se on rakennettu kahdessa vaiheessa: ensimmäinen, etelänpuoleinen osa valmistui vuonna 1967 ja pohjoinen laajennusosa vuonna 1975.Laakkonen 2008, s. 10. Viitattu 6.1.2025. Rakennus ja sen viidennessä kerroksessa sijaitseva valtuustosali on suojeltu asemakaavalla. Rakennukseen tehdään peruskorjaus ja uusi laajennusosa vuosina 2023–2025. Kaupungintaloa vastapäätä sijaitsee Frenckellin entinen tehdaskiinteistö, joka on myös virastokäytössä.Laakkonen 2008, s. 8. Viitattu 6.1.2025. Kaupungintalon remontin ajan kaupunginvaltuusto kokoontuu Tampere- talossa. == Arkkitehtuuri == Kaupungintalo on vuonna 2009 hyväksytyn asemakaavan mukaan ”rakennustaiteellisesti arvokas ja kaupunkikuvan säilymisen kannalta tärkeä rakennus”. Se on Tampereen keskustan merkittävimpiä modernin arkkitehtuurin edustajia. Julkisivun vaalea väri, nauhamaiset ikkunat, katutason pilarit ja osittainen kattoterassi ovat tyypillistä funktionalismia.Laakkonen 2008, s. 12. Viitattu 6.1.2025. Ulkoasu muistuttaa tavallista toimistotaloa, mutta julkisivusta esiin työntyvä valtuustosali tuo kokonaisuuteen omaleimaisuutta ja hallintorakennuksen tuntua. Rakennus on ulkopuolelta pääosin alkuperäisessä asussa. Vuonna 1967 valmistunut, Puutarhakadun puoleinen matala siipiosa (entinen yleisöpalveluhalli) purettiin kesällä 2023, ja sen tilalle valmistuu myöhemmin viisikerroksinen uudisosa. == Taideteokset == Valtuustosalia koristaa Birger Kaipiaisen keraaminen Orvokkimeri (1967), joka oli esillä Montrealin maailmannäyttelyssä. Se sijoitettiin alun perin Tampereen yliopiston tiloihin, mutta siirrettiin nykyiselle paikalleen vuonna 1975. Istuntosalissa on myös Eila Hiltusen teos Kasvu. Valtuustosalin aulaan on puolestaan sijoitettu Kimmo Kaivannon 13-osainen monumentaalimaalaus Tori (1976), joka kuvaa Tampereen historiaa. == Katso myös == * Tampereen Raatihuone == Lähteet == == Aiheesta muualla == * Siiri-tietopalvelu: Rakennetun ympäristön kohde – Tampereen kaupungintalo (entinen keskusvirastotalo) * VirtualTampere: Virtuaalivierailu Tampereen keskusvirastotaloon * YIT: Tampereen virastotalon peruskorjaus ja laajennus Kaupungintalo Kaupungintalo Luokka:Aarne Ervin suunnittelemat rakennukset Luokka:Suomen kaupungintalot Luokka:Tammerkoski
Gorouol (joki)

Gorouol on Nigerin sivujoki Burkina Fasossa ja Nigerissä. Sen pituus on 255 kilometriä ja valuma-alueen laajuus 45 000 neliökilometriä. Gorouol on ensimmäinen Nigeriin laskeva sivujoki Moptin alueen Yamén jälkeen. Sen valuma- alue käsittää Burkina Fason pohjoisosan ja Homborin alueen Malissa. Gorouol laskee Nigeriin Ayéroun alapuolella. Sen sivujokia ovat Goudebo ja Beli. Joen valuma-alue kuuluu kuivuudesta kärsivään Sahelin alueeseen ja sen vesimäärä on hyvin pieni. Keskimääräinen virtaus Alconguin mittausasemalla on 10,1 kuutiometriä sekunnissa. Tammi-toukokuussa Gorouol on kokonaan kuiva. ==Lähteet== Luokka:Burkina Fason joet Luokka:Nigerin joet Luokka:Nigerin vesistö
Kiminginjärvi (Saarijärvi)

Kiminginjärvi , tai myös Kiiminginjärvi , on Keski-Suomessa Saarijärvellä sijaitseva järvi, joka kuuluu Kokemäenjoen vesistöön. == Maantietoa == Järven pinta-ala on 170 hehtaaria eli 1,7 neliökilometriä. Se on 2,5 kilometriä pitkä ja 1,9 kilometriä leveä. Järven eteläpää on kuin pitkä lahti ja pohjoispäässä järvi levenee sivusuuntiin. Järven luoteispäässä on Ritoniemi, jonka viereen jää lahti. Lahdessa sijaitsee Kiiminkijoen luusua. Järvessä on kartan mukaan viisi saarta, jotka sijaitsevat järven keskivaiheilla. Suurin saarista Aittosaari on alle 40 metriä pitkä. Muita nimettyjä saaria ovat Myllysaari ja Kalliosaari. Saaret ovat kaikki autioita. Järven tilavuus on 2,7 miljoonaa kuutiometriä eli 0,0027 kuutiokilometriä ja järven keskisyvyys on 1,6 metriä. Järven rantaviivan pituus on 10 kilometriä ja sen rannat ovat toisinaan soistunutta mutta myös kovaa metsämaata. Järven asutus on haja-asutusta ja sen pohjoisrannalla sijaitsee yksi maatila. Osa asutuksesta keskittyy Kukon kulmakunnalle, jonka läpi kulkee itä-länsi-suuntainen seututie 633. Järven rannoille on rakennettu lähes 30 vapaa-ajan asuntoa. Seututieltä haarautuu järven itäpuolelle etelään kulkeva yhdystie 16529 ja länsipuolelta etelään kulkeva kylätie. Näiltä teiltä tulee asutukselle tiet. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Kiminginjoen valuma- alueeseen (35.637) järvi kuuluu. Järven vedenpinnan korkeus on 208,3 metriä mpy. Monet järveä ympäröivät suot on ojitettu tiheästi. Tällaisia soita ovat esimerkiksi Mokkulanneva, Sikosuon pohjoispuoli ja Ampiaissuon eteläpuoli. Soiden johto-ojat on johdettu järveen. Järvi saa kaiken vedestään omalta valuma-alueeltaan, koska se on vesistönsä latvavesistöjä. Kiminginjoen valuma- alueella on seitsemän yli hehtaarin kokoista järveä tai lampea, joista neljä laskee suoraan tai välillisesti järveen. Niistä huomattavimpia ovat Isojärvi (37 ha), jonka laskuoja laskee pienen ja alle hehtaarin kokoisen Varsalammin kanssa järven pohjoispäähän. Mäkilampi (2 ha) laskee omaa ojaa myöten pohjoisrantaan hieman lännempänä kuin Tohtaanjärvi (28 ha), joka laskee järven koillisrantaan. Ahvenlampi (6 ha) laskee vuorostaan Tohtaanjärveen. Kiiminginjoki lähtee järven luoteispään lahdelta ja se luikertelee Jokijärven (8 ha) läpi ja sen alapuolella siihen yhtyy pohjoisesta Salapohjanpuro. Kiiminginjoki laskee Länsi-Multian Saarijärven (38 ha) koillisrantaan. Saarijärvestä alkava Kukonjoki muuttuu alempana Soutujoeksi, joka laskee Tarhapäänjärveen (285 ha). Se laskee vuorostaan Keurusselän Tarhian lahteen. == Lähteet == Luokka:Kiminginjoen valuma-alue Luokka:Saarijärven järvet
Eturistiside

Eturistiside () on toinen polvinivelen nivelpussin sisäisistä ristisiteistä. Toinen on takaristiside. Näiden nivelsiteiden nimitys ristiside tulee siitä, että ne kulkevat ristiin nivelen sisällä. Eturistiside lähtee sääriluun pään nivelnastojen välisen alueen etuosasta ja kulkee ylös, taaksepäin ja lateraalisesti kiinnittyen reisiluun lateraalisen nivelnastan mediaalisen pinnan takaosaan. Ristisiteet ovat kireinä useimmissa polven asennoissa. Eturistisiteen tehtävä on estää sääriluun liian suuri etu-takasuuntainen liikkuminen reisiluun suhteen. == Eturistisiteen repeämä == Polven eturistisiteen repeämä on yleinen polven urheiluvamma. Varsinkin hyppylajien alastulo rasittaa eturistisidettä. Ainoastaan noin 30% repeämistä tapahtuu kontaktitilanteissa, vaan yleisemmin kyseessä on jalan vääntyminen kiertoliikkeessä. Naisilla vamma on jonkun verran yleisempi johtuen anatomisista eroista ja miehiä heikommasta lihasvoimasta. Hoitona käytetään leikkausta, jossa katkennut ristiside korvataan siirroksella, mutta myös konservatiivinen hoito on mahdollista etenkin vähemmän haastavaa liikuntaa harrastavilla. == Lähteet == == Aiheesta muualla == *Terve.fi: Eturistisiteen vamma Luokka:Nivelet
Daniel Haaksman

Daniel Haaksman (s. 1968) on Berliinissä asuva saksalainen DJ, tuottaja, toimittaja ja levy-yhtiön johtaja. Julkaistessaan kokoelma-albuminsa Rio Baile Funk Favela Booty Beats vuonna 2004 hän esitti Rio de Janeiron faveloiden musiikin kansainväliselle yleisölle ensimmäistä kertaa. Vuonna 2005 Haaksman perusti Man Recordings -levy-yhtiön, joka on julkaissut useita julkaisuja artisteilta kuten Diplo, Schlachthofbronx, Crookers, Bert on Beats ja Haaksmanilta itseltään sekä brasilialaisilta artisteilta kuten Deize Tigrona, João Brasil, Lovefoxxx, Marina Gasolina tai Edu K. Haaksman itse on julkaissut muun muassa useita EP-levyjä, studioalbumeita sekä remixejä. DJ:nä hän on matkustanut ympäri maailmaa ja esiintynyt useissa yökerhoissa, festivaaleissa ja tapahtumissa. Vuosina 2013–2016 Haaksman isännöi viikoittaista radio- ohjelmaa Luso FM saksalaisella radiokanavalla WDR Funkhaus Europa. Hän myös kirjoittaa musiikkitoimittajana useille saksankielisille lehdille. Vuonna 2016 Haaksman julkaisi toisen albuminsa African Fabrics. == Diskografia == === Studioalbumit === * 2009: Rio Baile Funk Breaks (DJ Sandrinhon ja DJ Bewaren kanssa) (Man Recordings) * 2011: Rambazamba (Man Recordings) * 2012: More Rambazamba (Man Recordings) * 2016: African Fabrics (Man Recordings) === Kokoelma-albumit === * 1999: V.A. Dub Infusions 1989–1999 (Best Seven) * 2001: V.A. More Dub Infusions (Best Seven) * 2004: V.A. Rio Baile Funk Favela Booty Beats (Essay Recordings) * 2006: V.A. More Rio Baile Funk Favela Booty Beats (Essay Recordings) * 2009: V.A. Bossa Do Morro (Universal Germany) === Singlet === * 2008: ”Who’s Afraid of Rio?” feat. MC Jennifer (Man Recordings, Man 031) * 2008: ”Who’s Afraid of Remix?” (Man Recordings, Man 033) * 2009: ”Gostoso” EP (Man Recordings, Man 039) * 2009: ”Gostoso” Remix (Man Recordings, Man 041) * 2010: ”Hands Up EP” (Man Recordings, Man 049) * 2011: ”Rap Da Silva” EP feat. Bani Silva (Man Recordings, Man 058) * 2011: ”Copabanana” EP (Man Recordings, Man 059) * 2012: ”Paragon” ft. Wildlife! (Man Recordings, Man 068) * 2013: ”Lemba” ft. Coréon Dú (Man Recordings, Man 077) * 2013: ”Lemba Remix” ft. Coréon Dú (Man Recordings, Man 079) * 2013: ”Toma Que Toma” (Man Recordings, Man 081) * 2014: ”Split Screen” ft. Dre Skull (Man Recordings, Mix Pak, Man 083) * 2015: ”Sabado” ft. Bulldozer (Man Recordings, Man 086) * 2016: ”Rename the Streets” (Man Recordings, Man 091) * 2016: ”Akabongi” ft. Spoek Mathambo (Man Recordings, Man 093) * 2017: ”Capri Fruit” EP ft. Feadz (Man Recordings) * 2017: ”Fun Fun Fun / Aná Aná Aná” (Man Recordings) * 2017: ”Remixes 2008–2017” (Man Recordings) == Lähteet == == Aiheesta muualla == *Daniel Haaksmanin viralliset kotisivut Luokka:Saksalaiset DJ:t Luokka:Saksalaiset elektronisen musiikin artistit Luokka:Saksalaiset musiikkituottajat Luokka:Vuonna 1968 syntyneet Luokka:Elävät henkilöt
Ympäristöpuolue vihreät (Norja)

Ympäristöpuolue vihreät (, , ) on norjalainen vihreää politiikkaa ajava puolue. Puolueen puheenjohtajana on vuodesta 2022 toiminut Arild Hermstad. Viimeisimmissä suurkäräjävaaleissa vuonna 2021 puolue sai 3,9 prosenttia äänistä ja kolme paikkaa. ==Historia== Puolue perustettiin virallisesti vuonna 1988, mutta osallistui jo vuoden 1987 lääninvaaleihin ja sai yhden paikan Akershusissa. Vuonna 2013 puolue tuli ensimmäistä kertaa edustetuksi suurkäräjillä, kun Rasmus Hansson pääsi läpi Oslon vaalipiiristä. Vuoden 2021 suurkäräjävaaleissa puolueelle povattiin roimaa vaalivoittoa, mutta huolimatta 0,7 prosenttiyksikön noususta edellisiin vaaleihin se jäi niukasti 4 prosentin äänikynnyksen alle, eikä näin ollen saanut valtakunnallisia tasauspaikkoja. == Vaalimenestys == Suurkäräjävaalit 1989–2021 Vuosi Paikat Äänimäärä Osuus + / – 1989 10 136 0,4 % +0,4 1993 3 054 0,1 % –0,3 1997 5 884 0,2 % +0,1 2001 3 785 0,2 % +0,0 2005 3 652 0,1 % –0,1 2009 9 286 0,3 % +0,2 2013 79 152 2,8 % +2,5 2017 94 788 3,2 % +0,4 2021 117 647 3,9 % +0,7 ==Puheenjohtajat== Vuosina 1995–2020 puolueella oli Ruotsin ympäristöpuolueen tapaan kaksi puheenjohtajaa tai puhehenkilöä, jotka olivat mies ja nainen. * 1989–1991 Ove Braaten * 1991–1992 Olav Benestad * 1993–1994 Jan Bojer Vindheim * 1995–1997 Ane Aadland ja Arne Gravanes * 1998–1999 Birte Simonsen ja Brynmor Evans * 1999–2000 Lisa Fröyland ja Gunter Scholz * 2000–2001 Lisa Fröyland ja Tove Funderud Johansen * 2002–2004 Birte Simonsen ja Jan Bojer Vindheim * 2004–2005 Trude Malthe Thomassen ja Brynmor Evans * 2005–2006 Trude Malthe Thomassen ja Gaute Busch * 2006–2007 Trude Malthe Thomassen ja Mats Indrefjord Høllesli * 2007–2008 Birte Simonsen ja Jan Bojer Vindheim * 2008–2011 Hanna E. Marcussen ja Sondre Båtstrand * 2011–2014 Hanna E. Marcussen ja Harald August Nissen * 2014–2016 Hilde Opoku ja Rasmus Hansson * 2016–2018 Une Aina Bastholm ja Rasmus Hansson * 2018–2020 Une Aina Bastholm ja Arild Hermstad * 2020–2022 Une Aina Bastholm * 2022– Arild Hermstad == Lähteet == == Aiheesta muualla == * Puolueen kotisivut Luokka:Euroopan vihreä puolue Luokka:Norjan puolueet Luokka:Vihreät puolueet
Multianjoen valuma-alue

Multianjoen valuma-alue (vesistöaluetunnus 35.67) on Keuruun reitin valuma- alueessa sijaitseva toisen jakovaiheen valuma-alue, jonka pinta-ala on 156,67 neliökilometriä. Alueen järvisyys on 7,77 %. Vesistön valuma-alueen alarajana on Soutujoki, jossa reitin vedet tulevat seuraavaksi Tarhianjoen alueelle (35.63). Kolmannen jakovaiheen alueita ovat seuraavat seitsemän aluetta tai valuma-aluetta : * Multianjoen alaosan alue (35.671) * Multianjärvien–Sinervän alue (35.672) * Uitamonjärven alue (35.673) * Sarajoen alue (35.674) * Mykänjoen valuma-alue (35.675) * Hirvonpuron valuma-alue (35.676) * Termityn valuma-alue (35.677) == Lähteet == === Viitteet === *
Ratakrassi

Ratakrassi (Lepidium densiflorum) on ristikukkaiskasvien (Brassicaceae) heimoon, krassien (Lepidium) sukuun kuuluva ruohovartinen kasvilaji. Ratakrassi muistuttaa paljolti pihakrassia (Lepidium ruderale) ja rikkakrassia (Lepidium neglectum). Ratakrassi on joko yksi- tai kaksivuotinen kasvi ja voi kasvaa noin parikymmentä senttimetriä korkeaksi. Sen varsi on haarova ja kasvutavaltaan pysty. Alimmat lehdet ovat liuskoittuneita, mutta ne kuihtuvat ja karisevat aikaisin pois. Ylemmät lehdet ovat isohampaisia. Ratakrassin kukat sijaitsevat varren haarojen päissä tiiviissä ja pitkäperäisissä tertuissa, joiden yksittäiset kukat ovat pieniä. Kukkien terälehdet ovat hyvin pienet sekä mitättömät ja ne voivat toisinaan myös puuttua kokonaan. Ratakrassin hedelmät ovat pyöreähköjä, munanmuotoisia lituja, jotka voivat olla kapealti siipipalteisia. Ratakrassi kukkii kesäkuusta elokuuhun ja on lähes tuoksuton. Ratakrassi kasvaa erilaisilla joutomailla, kuten ratapihoilla sekä satamissa. Suomessa ratakrassia on tavattu sieltä täältä, lähinnä Etelä- Suomesta. Ratakrassin tieteellisen nimen lajinimi densiflorum viittaa kasvin tiiviisiin kukintoihin. == Lähteet == == Aiheesta muualla == * Laji.fi: Ratakrassi (Lepidium densiflorum) * Kasviatlas 2018: Ratakrassin (Lepidium densiflorum) levinneisyys Suomessa * Pohjolan kasvien pauloissa: Lepidium densiflorum - ratakrassi * JSTOR Global Plants: Lepidium densiflorum * Integrated Taxonomic Information System (ITIS): Lepidium densiflorum * Global Biodiversity Information Facility (GBIF): Lepidium densiflorum Luokka:Krassit
Hyderabadin valtio

Hyderabadin valtio () oli Intian keskiosassa Deccanin ylängöllä itsenäisesti toiminut kuningaskunta. Maata hallitsi nizam. Nizamit olivat muslimiylhäisöä, jotka olivat Suurmogulien valtakunnan alaisia, mutta he alkoivat toimia itsenäisesti mogulivallan kukistuttua. Hyderabadin valtio toimi itsenäisesti Intian sisässä brittiläisten suojattina Intian itsenäistymiseen asti. ==Historia== Alkujaan Hyderabadin kaupungin perusti Golkondan hallitsija Quli Qutb Mulk vuonna 1591. Suurmogulien valtakunnan hallitsija Aurangzeb valloitti Golkondan vuonna 1687 ja Hyderabad liitettiin sen mukana osaksi Mogulivaltakuntaa. Kun Mogulivaltakunta romahti 1700-luvun alussa Hyderabadin hallitsevat ruhtinaat alkoivat toimia itsenäisesti. Hyderabadin valtion perusti Nizam al-Mulk, joka toimi Mogulivaltakunnan kuninkaan alaisuudessa. Hän otti vuonna 1724 nimekseen Āṣaf Jāh, julisti Hyderabadin riippumattomaksi mogulivallasta ja alkoi hallita maata arvonimellä nizam. Brittiläisten vallan laajetessa Hyderabad onnistui vastustamaan brittivaltaa liittoutumalla brittien kanssa Mysoren kuningaskuntaa vastaan. Hyderabad jäi vuosisadan loppuun mennessä saarroksiin ja brittivallan ympäröimäksi, ollen näin riippuvainen briteistä. Vuonna 1798 kolmas nizam joutui tekemään sopimuksen, joka alisti Hyderabadin brittien suojeluun, mutta maa sai kuitenkin toimia sisäisissä asioissaan itsenäisesti. Hyderabad pysyi brittien suojattivaltiona aina Intian itsenäistymiseen asti. Kun Intian itsenäistymisen jälkeen jaettiin Brittiläinen Intia kahteen eri valtioon Intiaan ja Pakistaniin, maata hallinnut nizam valitsi mieluummin itsenäisenä pysymisen kuin Intiaan liittymisen. Intia taas vaati Hyderabadia liittymään Intiaan. Intiassa ei voinut hyväksyä sitä, että maan sisään jäisi puoliksi itsenäinen ja mahdollisesti vihamielinen valtio. Intian armeijan päällikkönä ja sisäministerinä toiminut Vallabhbhai Patel lähetti armeijan ottamaan Hyderabad haltuunsa vuonna 1948. Vuonna 1956 Hyderabadin valtio lakkasi hallinnollisesti olemasta, kun sen hallitsemat alueet jaettiin kielellisiä aluerajoja mukaillen eri osavaltioihin. ==Lähteet== *
Kenttäkrassi

Kenttäkrassi (Lepidium campestre) on ristikukkaiskasvien (Brassicaceae) heimoon, krassien (Lepidium) sukuun kuuluva ruohovartinen kasvilaji. Muista krassilajeista kenttäkrassi muistuttaa lähinnä vain nurmikrassia (Lepidium heterophyllum). Lajit ovat erotettavissa toisistaan muun muassa lehtien ja kukkien ulkonäön perusteella. Kenttäkrassi on joko yksi- tai kaksivuotinen kasvilaji. Sen varret ovat kasvutavaltaan pystyjä ja tavallisesti yläosistaan haarovia. Lehdet ovat pehmeitä, harmahtavakarvaisia, muodoltaan suikeita, nuolityvisiä ja osittain sepiviä. Lehtilaidat ovat jokseenkin hammaslaitaisia. Varren tyvellä lehtiruusukkeena olevat lehdet ovat parilehdykkäisiä ja ne karisevat aikaisin pois. Kenttäkrassin kukat ovat pieniä ja valkoisia. Heteiden ponnet ovat keltaisia. Kenttäkrassi kukkii kesä–heinäkuussa. Kenttäkrassin hedelmät ovat soikeita, kiekkomaisia ja lyhytperäisiä lituja. Kenttäkrassi kasvaa kulttuurivaikutteisilla kasvupaikoilla, kuten tienpientareilla ja ratapenkereillä. Suomessa kenttäkrassia on tavattu sieltä täältä, viime vuosikymmeninä lähinnä Helsingin, Turun ja Tampereen seuduilta. Pohjoisimmat havainnot ovat suunnilleen Oulun korkeudelta. == Lähteet == == Aiheesta muualla == * Laji.fi: Kenttäkrassi (Lepidium campestre) * Kasviatlas 2018: Kenttäkrassin (Lepidium campestre) levinneisyys Suomessa * Pohjolan kasvien pauloissa: Lepidium campestre - kenttäkrassi * JSTOR Global Plants: Lepidium campestre * Integrated Taxonomic Information System (ITIS): Lepidium campestre * Global Biodiversity Information Facility (GBIF): Lepidium campestre * Flora of North America: Lepidium campestre Luokka:Krassit
Major League Baseball -kausi 2018

Major League Baseball -kausi 2018 on pohjoisamerikkalaisen baseball-sarja Major League Baseballin (MLB) kausi, jonka runkosarja alkoi 29. maaliskuuta ja päättyi 30. syyskuuta 2018. Kauden World Series -loppuottelusarja alkoi 23. lokakuuta 2018 ja päättyi 28. lokakuuta Boston Red Soxin 4-1 voittoon Los Angeles Dodgersista. ==Runkosarjan sarjataulukot== American League National League ==Pudotuspelit== Lähde: Baseball-Reference == Lähteet == == Aiheesta muualla == Luokka:Major League Baseball -kausi 2018
Freestyle Script

Freestyle Script on kirjaintyyppi, jonka suunnitteli Martin Wait vuonna 1981. Freestyle Scriptin lihavoitu versio julkaistiin vuonna 1986. Kirjaintyypin ovat julkaisseet Adobe, ITC ja Letraset. Freestyle Scriptistä on neljä leikkausta: Regular, Bold, SH Reg Alt ja SB Reg Alt. ==Lähteet== Luokka:Kirjaintyypit
Magne Hovden

Magne Hovden (s. 23. lokakuuta 1974) on norjalainen kirjailija, kääntäjä ja kirjallisuusagentti. Hovden asuu Kirkenesissä. Hän työskentelee ulkomaisen kirjallisuuden oikeuksien parissa.Hagne Hovden, Aschehoug.no . Viitattu 20.3.2018 Hänen kirjansa Åndejegerne 1 oli Uprisen-ehdokkaana parhaasta norjalaisesta nuortenkirjasta 2013.Uprisen 2013 ehdokas, Föreningen Les. Viitattu 20.3.2018 == Teokset == * Leif J@nsson: ville spørsmål og reflekterte svar, 2006, ISBN 9788292309643 * Ruben, 2007, ISBN 9788299699044 * Puggs Dagbok, 2009, ISBN 9788230700112 * Sameland, romaani, 2010, ISBN 9788203196003 * MGP, romaani, 2011, ISBN 9788203198472 * Planetjakten, 2011, ISBN 9788293059219 * Healerne, 2012 * Åndejegerne, Åndejegerne 1, 2012 * Dødelig gjenkomst, Åndejegerne 2, 2013 * Kjærlighet, 2013 * Siste skoledag, Åndejegerne 3, 2014 * Kjell Jukola samler en hær, 2014 * Blodhevn, Åndejegerne 4, 2015 * Arctic pizza, romaani, 2017 ===Suomennetut teokset=== *Saamelandia (Sameland), suomentanut Outi Menna. Otava, 2012 ISBN 978-951-1-25284-9 * Viisuviikingit (MGP), suomentanut Outi Menna. Otava, 2013 ISBN 978-951-1-25285-6 ==Lähteet== ==Aiheesta muualla== * Magne Hovdenin verkkosivu Luokka:Norjalaiset kirjailijat Luokka:Vuonna 1974 syntyneet Luokka:Elävät henkilöt
Larsenin oireyhtymä

Larsenin oireyhtymä on autosomissa vallitsevasti periytyvä luuston kehityshäiriö, jonka ensimmäiset merkit ovat lonkan, polvien ja kyynärpäiden sijaltaanmenot. Muihin oireisiin lukeutuu skolioosi. Oireiston yhteydessä saattaa esiintyä kuulovammaisuutta. Yksi 250 000:sta elävänä syntyneestä lapsesta Euroopassa potee Larsenin oireyhtymää.KV-tietopankki: Larsenin oireyhtymä Elinajanodote on oireyhtymässä normaali, eikä oireyhtymä vaikuta älykkyystasoon. L. J. Larsen oli vuonna 1950 ensimmäinen oireiston kuvannut tutkija. == Lähteet == Luokka:Oireyhtymät
Paul Ben-Haim

Paul Ben-Haim (5. heinäkuuta 1897 München – 14. tammikuuta 1984 Tel Aviv) oli saksalaissyntyinen, israelilaistunut säveltäjä ja pedagogi. Hänen sukunimensä oli alkujaan Frankenburger.Bach-Cantatas.com: Paul Ben-Haim == Elämäkerta == Sävellystä Ben-Haimille opettivat Münchenin taideakatemiassa 1915–20 Friedrich Klose ja Walter Courvoisier. Pianonsoittoa ja orkesterinjohtoa hänelle opetti Berthold Kellermann. Kapellimestarina Ben-Haim avusti Bruno Walteria ja Hans Knappertsbuschia Münchenin oopperassa opintojensa jälkeen vuoteen 1924 saakka. Sitten hän toimi vuoteen 1931 saakka Augsburgin oopperan kapellimestarina. Müncheniin palattuaan Ben-Haim omistautui sävellystyölle, mutta natsien astuttua valtaan hän lähti Palestiinaan. Vuosina 1949–54 Ben-Haim toimi Jerusalemin musiikkiakatemian johdossa. Hän toimi myös sävellyksen professorina Tel Avivissa ja Jerusalemissa. Vuonna 1957 hänelle myönnettiin Israel-palkinto orkesteriteoksesta The Sweet Psalmist of Israel. Hän sai monesti myös Joel Engel -palkinnon. Vuonna 1972 Ben-Haim joutui auto- onnettomuuteen, joka päätti hänen luovan työnsä. == Musiikki == Ben-Haim yhdisteli tuotannossaan lännen ja idän vaikutteita. Häntä on pidetty sekä uusklassismin että myöhäisromantiikan edustajana. Ben-Haim saavutti suosiota etenkin vokaalimusiikin säveltäjänä. Lisäksi hän sävelsi muun muassa kaksi sinfoniaa ja pianokonserton. Muita konserttoja hän sävelsi viululle ja sellolle. Kamarimusiikkiteoksiin lukeutuvat jousitrio, jousikvartetto, klarinettikvintetto ja sooloviulusonaatti. == Lähteet == Luokka:Saksalaiset säveltäjät Luokka:Israelilaiset säveltäjät Luokka:Vuonna 1897 syntyneet Luokka:Vuonna 1984 kuolleet
Pulmuset

Pulmuset voi viitata seuraaviin: *pulmuset, varpuslintuheimo *pulmuset, pulmusten heimoon kuuluva varpuslintusuku *Pulmuset, yhdysvaltalainen tilannekomediasarja
Pulmuset (heimo)

Pulmuset (Calcariidae) on varpuslintuihin kuuluva heimo. Heimon lajit on aikaisemmin luettu kuuluviksi sirkkujen heimoon, mutta DNA-tutkimusten perusteella lajit on sittemmin erotettu omaan heimoonsa. Heimoon kuuluu 3 sukua ja 6 lajia. Pulmusia tavataan Euraasiasta ja Pohjois-Amerikasta. Niiden elinympäristöä ovat preeriat ja tundrat. Väritykseltään ne ovat tyypillisesti kirjavia ja niiden ravintoa ovat siemenet. ==Suvut ja lajit== ===Lapinsirkut Calcarius=== * Kirjopreeriasirkku Calcarius ornatus * Lapinsirkku Calcarius lapponicus * Tundrasirkku Calcarius pictus ===Pulmuset Plectrophenax=== * Lumipulmunen Plectrophenax hyperboreus * Pulmunen Plectrophenax nivalis ===Lajit, joilla on oma sukunsa=== * Preeriasirkku Rhynchophanes mccownii ==Lähteet== Luokka:Pulmuset
Shivakumara Swami

Shivakumara Swami (alk. Shivanna) (1. huhtikuuta 1907 – 21. tammikuuta 2019) oli intialainen filantrooppi. Hänelle myönnettiin työstään Padma Bhushan ja Karnataka Ratna. Sivakumaran perustama Guru Kula tarjoaa ilmaista ruokaa, asumista ja koulutusta lapsille kaikista kasteista ja uskonnoista. Uskonnolliselta kannaltaan Shivakumara oli lingayat. Swami kuoli 111-vuotiaana 21. tammikuuta 2019. == Lähteet == Luokka:Intialaiset henkilöt Luokka:Hyväntekeväisyyden harjoittajat Luokka:Yli 110-vuotiaiksi eläneet intialaiset Luokka:Vuonna 1907 syntyneet Luokka:Vuonna 2019 kuolleet
Louhosareena

Louhosareena on Nilsiässä sijaitsevaan entiseen Hiekkamäen kaivokseen 2000-luvun alussa alun perin ooppera- ja musiikkinäyttämöksi rakennettu tanssilava. Kaivos on noin viiden kilometrin päässä Nilsiän keskustasta ja 13 kilometriä Tahkon keskustasta. Avolouhos on kaivostoiminnan loppumisen jälkeen täyttynyt osittain vedellä. Louhosareena rakennettiin kaivostoiminnan päättymisen jälkeen Hiekkamäen avolouhokseen. Siellä järjestettiin oopperanäytöksiä vuosina 2004–2007, jonka jälkeen niitä järjestänyt yritys Opera Cava hakeutui konkurssiin vuonna 2008. Sen jälkeen siellä järjestettiin tapahtumia satunnaisesti. Vuoden 2015 lopussa uusi yritys osti louhoksen rakenteet ja sai vuokraoikeuden Kuopion kaupungilta. Siellä järjestettiin vuoden 2017 kesäkuussa ensimmäisen kerran lavatanssit. == Lähteet == Luokka:Tanssilavat Luokka:Nilsiä Luokka:Kuopion rakennukset ja rakennelmat Luokka:Kuopion kulttuuri
Snake Rattle ’n’ Roll

Snake Rattle ’n’ Roll on Raren kehittämä tasohyppelyvideopeli. Peli julkaistiin Nintendo Entertainment Systemille Pohjois-Amerikassa heinäkuussa 1990 ja Euroopassa 27. maaliskuuta 1991. Peli käännettiin Mega Drivelle kesäkuussa 1993. Pelissä on kaksi käärmettä, Rattle ja Roll, joiden pitää kulkea yhdentoista isometrisen tason läpi. Pelin tarkoituksena on väistellä esteitä ja syödä tarpeeksi ”Nibbley Pibbleysejä” jotta pystyy soittamaan tasoilta löytyvää kelloa, jolloin tason uloskäynti avautuu. Peliä voi pelata yksin tai kaksinpelinä samaan aikaan. Snake Rattle ’n’ Rollin kehittivät Raren työntekijät Tim Stamper ja Mark Betteridge ja musiikin sävelsi David Wise, joka sai inspiraatiota kappaleesta ”Shake, Rattle and Roll” ja muista 1950-luvun kappaleista. Peli sai hyvän vastaanoton pelilehdissä, ja peli sai kehuja hyvin suunnitellusta 3D-ympäristöstä, grafiikoista, pelattavuudesta, ohjauksesta ja haastavuudesta. Tradewest julkaisi vuonna 1991 Game Boylle jatko-osan nimeltään Sneaky Snakes. Snake Rattle ’n’ Rollia pidetään yhtenä NES:in parhaimpana pelinä ja yhtenä parhaimpana Raren julkaisemana pelinä. Vuonna 2015 peli julkaistiin Xbox Onelle osana Rare Replay -kokoelmaa. == Lähteet == Luokka:Vuoden 1990 videopelit Luokka:Nintendo Entertainment System -pelit Luokka:Sega Mega Drive -pelit Luokka:Tasohyppelyt
Savuruohot

Savuruohot (Conringia) on ristikukkaiskasvien (Brassicaceae) heimoon kuuluva pienehkö kasvisuku. Sukuun luetaan kuuluvaksi kuusi lajia, joiden lisäksi muutamien muiden sukuun kuvattujen lajien taksonominen asema on toistaiseksi epäselvä. Savuruohot ovat yksivuotisia ja kaljuja ruohovartisia kasveja. Niiden varret ovat kasvutavaltaan pystyjä sekä tavallisesti haarattomia. Varsilehtiä on vain muutamia. Lehdet ovat pyöreitä ja niiden väri vaihtelee harmaanvihreästä sinivihreään. Ylimmät lehdet ovat sepiviä. Verholehdet ovat pystyjä, mutta kaksi niistä on maljamaisesti verhiön tyvellä. Terälehdet ovat kalvaan kellanvalkoisia. Hedelmät ovat lituja, jotka ovat pitkiä, nelisärmäisiä ja odattomia. Suomessa on tavattu kahta savuruoholajia, idänsavuruohoa eli savuruohoa (Conringia orientalis) sekä aasiansavuruohoa (Conringia planisiliqua), joista ensimmäistä on tavattu huomattavasti useammin ympäri maata. Kumpaakaan ei tosin ole tavattu enää 1980-luvun jälkeen. Savuruohojen (Conringia) suku on nimetty 1600-luvulla eläneen saksalaisen lääkärin Hermann Conringin mukaan. == Lajeja == * Conringia austriaca * Conringia clavata * Conringia grandiflora * Conringia orientalis – idänsavuruoho eli savuruoho * Conringia persica * Conringia planisiliqua – aasiansavuruoho eli Iljinskaea planisiliqua – haikuruohoSuomen Lajitietokeskus: Haikuruoho – Iljinskaea planisiliqua Viitattu 27.11.2022. == Lähteet == == Aiheesta muualla == * Suomen Lajitietokeskus: Savuruohot (Conringia) * Finto: Kassu – Kasvien suomenkieliset nimet: Conringia * ITIS: Conringia * United States Department of Agriculture (USDA): Conringia * Flora of China: Conringia Luokka:Ristikukkaiskasvit
Henkilöstörahasto

Henkilöstörahasto eli palkkiorahasto on koko henkilöstön kattava verotehokas palkitsemismuoto yrityksille, kunnille ja virastoille. Henkilöstön omistaman rahaston tehtävänä on hallinnoida rahastoon suoritettuja tulos- tai voittopalkkioeriä. Rahastoon kertyneet varat on sijoitettava 1) varmalla ja tuloa tuottavalla tavalla, tai 2) yritykseen tai saman konsernin yritykseen, jonka palveluksessa rahaston jäsenet ovat. == Henkilöstörahaston pääpiirteet == Lähde * Yritys ei maksa henkilöstörahastoon maksettavasta tulos- tai voittopalkkioerästä sivukuluja. * Rahastoon maksettava palkkioerä on yritykselle vähennyskelpoinen meno. * Rahaston on arvioitu lisäävän henkilöstön työmotivaatioita, koska sivukulut ja verot rasittavat palkkiota vähemmän. * Rahasto lisää kiinnostusta yrityksen menestymiseen sekä henkilöstön, että johdon keskuudessa. * Palkansaaja ei maksa palkan sivukuluja omasta rahastoerästään. * Rahoja henkilöstörahastosta nostettaessa 20 prosenttia nostosta on täysin verovapaata ja loput katsotaan ansiotuloveron alaiseksi tuloksi. * Sijoitustoiminnasta saatavat tuotot ovat verovapaita henkilöstörahaston sisällä, sillä henkilöstörahasto on säädetty verovapaaksi sekä tulo- että varallisuusverosta. * Maksettaessa palkkio rahastoon, jää normaalisti verotettava ansio pienemmäksi, jolloin veroprosentti pienenee myös palkan osalta. * Henkilökohtainen tulospalkkio voi olla erisuuruinen eri henkilöillä, mutta rahastointimahdollisuus pitää olla kaikilla yhdenvertainen. == Henkilöstörahaston perustaminen ja rahastosta nostaminen == Henkilöstörahaston perustamista ja toimintaa sääntelee henkilöstörahastolaki. Henkilöstörahaston perustamisen edellyttää, että yrityksessä on säännöllisessä työsuhteessa vähintään 10 henkilöä, sekä yrityksen liikevaihto on yli 200 000 euroa. 2011 voimaan tullut lakimuutos, jossa muun muassa poistettiin 5 vuoden määräaika ennen ensimmäistä mahdollista nostoa rahastosta, on lisännyt kiinnostusta henkilöstörahastoja kohtaan. Palkkiojärjestelmän käyttöönottamista ja henkilöstörahaston perustamista on käsiteltävä yhteistoimintamenettelyssä. Henkilöstörahasto voi olla joko vapaaehtoinen tai pakollinen; jäsen voi halutessaan ottaa palkkionsa käteisenä, jos yrityksen palkkiojärjestelmä sen sallii. Vuosittain rahasto-osuuksista voidaan nostaa max 15%. Työsuhteen päättyessä koko henkilökohtainen rahasto-osuus on nostettavissa. == Palvelun tarjoajat == Henkilöstörahastojen palveluntarjoajat neuvovat yrityksiä palkkiojärjestelmän luomisessa, henkilöstörahaston perustamisessa, hoitavat rahaston kirjanpidon ja hallinnoinnin sekä toimivat varainhoidon asiantuntijoina. Suomessa on kolme alan yritystä: Elite Palkitsemispalvelut Oy, Mandatum Life ja Evli Alexander Incentives Oy. == Lähteet == Luokka:Henkilöstöjohtaminen Luokka:Rahastot